تورخم کې د کار په مقابل کې د پیسو د ور کړې پروګرام بهیر پیل شو. نن سه شنبه د روان سپوږمیز کال د شعبان میاشتې په ۱۶مه نېټه د افغانی سرې میاشتې له لوری د ننګرهار ولایت تورخم عمری پنډ غالی کې د کار په مقابل کې د پیسو د ور کړې بهیر پیل شو. یاد پروګرام د نړیوال فیداریسون په مالی ملاتړ تر سره کېږی، ۳۰ تنو ته په کې د درې میاشتو لپاره د کار زمینه برابره شوې، چې دوی ته به د کډوالو د عمری پنډ غالی د پاک ساتلو او کار په مقابل کې هره ورځ نغدی پیسې ور کول کېږی. د یاد پروګرام د پیل پر مهال د افغانی سرې میاشتې د ختیځ زون سیمه ییز رئیس مولوی قمر ګل نصرت له لوری په عمری پنډغالی کې د نیالګیو کېنول پیل شول او په وینا یې دا به ادامه هم ولری. باید وویل شی، چې په یاد پروګرام کې د افغانی سرې میاشتې د ختیځ زون رئیس، د نړیوال فیداریسون استازی، د مرکزی دفتر استازی، د ختیځ زون او ننګرهار نمایندګۍ د پېښو اداری مدیرانو، کارمندانو او رضاکارانو شتون درلود.